recursal/SuperWikiNEXT-32B huggingface dataset:
**এনএএল সারস** জাতীয় মহাকাশ গবেষণাগার (এনএএল) দ্বারা পরিকল্পিত হালকা পরিবহন বিমান শ্রেনির প্রথম ভারতীয় বহু-উদ্দেশ্যমূলক বেসামরিক বিমান।

জানুয়ারী ২০১৬ সালে, জানানো হয় যে প্রকল্পের বাতিল করা হয়েছে। তবে ২০১৭ সালের ফেব্রুয়ারি মাসে প্রকল্পটি পুনরায় শুরু করা হয়। ২০১৯ সালের ফেব্রুয়ারি মাসে ভারতের অর্থ মন্ত্রক বিমানের উৎপাদনের জন্য ৬,০০০ কোটি টাকা (৮৪০ মিলিয়ন মার্কিন ডলার) অনুমোদন করে।

উন্নয়ন
-------

১৯৮০ এর দশকের মাঝামাঝি, গবেষণা কাউন্সিল সুপারিশ করে যে এনএএল'কে ভারতের বেসামরিক বিমান চলাচলের প্রয়োজনীয়তাগুলি অধ্যয়ন করতে হবে এবং একটি কার্যকর টেকসই বেসামরিক বিমান শিল্প প্রতিষ্ঠার উপায়গুলি সম্পর্কে পরামর্শ দেওয়া হয়। এটি আরও সুপারিশ করে যে এনএএল'কে বহু-উদ্দেশ্যমূলক হালকা পরিবহন বিমানের (এলটিএ - ১৯৯৩ সালের অক্টোবর মাসে *সারস* নামকরণ করা হয়) একটি আনুষ্ঠানিক প্রযুক্তি-অর্থনৈতিক সম্ভাব্যতার সমীক্ষা চালানো উচিত। সম্ভাব্যতা সমীক্ষায় (১৯৮৮ সালের নভেম্বর) দেখা গেছে যে দেশে ৯–১৪ টি আসনের মাল্টি-রোল এলটিএর জন্য উল্লেখযোগ্য চাহিদা রয়েছে এবং আগামী ১০ বছরে প্রায় ২৫০-৩৫০ টি বিমানের প্রয়োজনীয়তার সম্ভাবনা অনুমান করা হয়। এনএএল ১৯৯০ সালের নভেম্বর মাসে গবেষণা পরিষদে সম্ভাব্যতা অধ্যয়ন প্রতিবেদন জমা দেয় এবং একটি শিল্প অংশীদারের সন্ধান শুরু করে।

১৯৯১ সালে রাশিয়ার সহযোগিতায় প্রকল্পটি শুরু হয় (মায়াসিচেভের ডুয়েট নামে একটি অনুরূপ প্রকল্প ছিল), কিন্তু আর্থিক সমস্যার কারণে রাশিয়ানরা এই প্রকল্পের প্রথমদিকে বাদ পড়ে। ১৯৯৯ সালে পোখরানে ভারতের পারমাণবিক পরীক্ষার পরে মার্কিন যুক্তরাষ্ট্রে নিষেধাজ্ঞাগুলির কারণে প্রকল্পটি প্রায় বন্ধ হয়ে যায়। ২০০৪ সালের মার্চ মাসে তার প্রথম উড়ানের প্রাথমিক সময়সূচীর সাথে সারস প্রকল্পটি ১৯৯৯ সালের ২৪ সেপ্টেম্বর অনুমোদিত হয়। প্রথম সারস (পিটি১) ২০০৪ সালের ২৯ শে মে ব্যাঙ্গালোরের এইচএএল বিমানবন্দরে প্রথম উড়ান সম্পন্ন করে।

বৈশিষ্ট
-------

এনএএল সারস ,ব্যাঙ্গালোর

তথ্যসূত্র
---------

1. ↑  "NAL plans design, development of 70-seater aircraft"। *The Economic Times*। ১৬ সেপ্টেম্বর ২০১৯। সংগ্রহের তারিখ ২৪ সেপ্টেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Patil, Ramu (২০ জানুয়ারি ২০১৬)। "After 16 Years and Rs 300 Crore, Civil Aircraft Dream Crashlands"। *The New Indian Express*। সংগ্রহের তারিখ ৭ মার্চ ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2  "Ministry of Defence gives nod for proposal to produce Saras civil aircraft developed by NAL"। *UNI*। ২১ ফেব্রুয়ারি ২০১৯। সংগ্রহের তারিখ ২৩ মার্চ ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑
5. ↑  "NAL Saras"।
6. ↑  NAL news report, with pictures, of the First Saras Test Flight  ওয়েব্যাক মেশিনে আর্কাইভকৃত ২১ আগস্ট ২০০৭ তারিখে

বহিঃসংযোগ
---------

* এনএএল সারস পৃষ্ঠা  ওয়েব্যাক মেশিনে আর্কাইভকৃত ৬ আগস্ট ২০০৭ তারিখে
* একটি দুর্দান্ত সাফল্য[*স্থায়ীভাবে অকার্যকর সংযোগ*]
* সারসের দ্বিতীয় প্রোটো-টাইপ স্থিতি  ওয়েব্যাক মেশিনে আর্কাইভকৃত ১ মে ২০০৭ তারিখে
* এইচএএল ভারতের প্রথম যাত্রী বিমান তৈরি করবে
**রাজ রাজেন্দ্র নারায়ণ ভূপ বাহাদুর** (১১ এপ্রিল ১৮৮২ – ১ সেপ্টেম্বর ১৯১৩), ছিলেন বৃটিশ ভারতের অধুনা পশ্চিমবঙ্গের  কোচবিহার রাজ্যের মহারাজা  নৃপেন্দ্র নারায়ণ ভূপ বাহাদুরের জ্যেষ্ঠ সন্তান।

শিক্ষা
------

রাজ রাজেন্দ্র নারায়ণের জন্ম ১৮৮২ খ্রিস্টাব্দের ১১ই এপ্রিল  বৃটিশ ভারতের রাজধানী  কলকাতার উডস্ ল্যান্ড প্লেসের এক কুলীন কায়স্থ পরিবারে। তিনি পড়াশোনার জন্য বিলেত যান।

১৯০০ খ্রিস্টাব্দে অক্সফোর্ড বিশ্ববিদ্যালয়ে ভর্তি হলে তিনি অক্সফোর্ড বিশ্ববিদ্যালয়ের পোলো ক্লাবের টিমে পোলো খেলতেন। অক্সফোর্ডে পড়াশোনা শেষে রাজেন্দ্র নারায়ণ ভারতে ফিরে আসেন এবং তার পিতাকে রাজকার্যে সহায়তা করেন। যুদ্ধবিদ্যায় সেনাবাহিনীর প্রশিক্ষণ নেন।  ইংল্যান্ডে অবস্থানকালে রাজেন্দ্র নারায়ণ পোলো খেলার সময় বক্ষদেশে আঘাত পান এবং তখন থেকেই তার বুকে অসহ্য যন্ত্রণা হত। তিনি এক প্রকারের বিপন্নতায় ভুগতেন, সেকারণে তিনি আর বিবাহ করেন নি। 

তিনি ১৯০২ খ্রিস্টাব্দের ৪ই জুন বৃটিশ সেনাবাহিনীর সাম্মানিক লেফটেন্যান্ট পদ প্রাপ্ত হন।

রাজত্ব
------

পিতার মৃত্যুর পর রাজা রাজেন্দ্র নারায়ণ ১৯১১ খ্রিস্টাব্দে কোচবিহার রাজ্যের বাইশতম মহারাজা হিসাবে অধিষ্ঠিত হন।  তিনি নিজে ব্রাহ্মধর্ম গ্রহণ করলেও রাজকার্যে নিরপেক্ষ থাকার কারণে সকলের শ্রদ্ধাভাজন ছিলেন।

মৃত্যু
------

রাজেন্দ্র নারায়ণের অসুস্থতা হঠাৎ বৃদ্ধি হলে চিকিৎসার জন্য তাকে লন্ডন নিয়ে যাওয়া হয় এবং তাকে চিকিৎসক ড. রিজিন রাসেলের অধীনে রাখা হয়। কিন্তু তার শারীরিক অবস্থা খারাপ হলে, রাজেন্দ্র নারায়ণ কোচবিহারে শেষনিঃশ্বাস নেওয়ার আগ্রহ প্রকাশ করেন, কিন্তু লন্ডনে ১৯১৩ খ্রিস্টাব্দের ১লা সেপ্টেম্বরের  মধ্যরাত্রে প্রয়াত প্রয়াত হন। তার চিতাভস্ম কোচবিহারে আনা হয় এবং অন্তিম ক্রিয়া সম্পন্ন করা হয়।  যেহেতু রাজা রাজেন্দ্র নারায়ণ নিঃসন্তান অবস্থায় পরলোক গমন করেন,১৯১৩ খ্রিস্টাব্দে জিতেন্দ্র নারায়ণ কোচবিহারের রাজ সিংহাসনে অধিষ্ঠিত হন।

তথ্যসূত্র
---------

1. ↑  "Royal Members Cooch Behar"। ৮ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ২৫ আগস্ট ২০১৩।
2. ↑  "Polo Archive"। ২৫ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২৫ আগস্ট ২০১৩।
3. 1 2 3 4 5  "History Cooch Behar"। সংগ্রহের তারিখ ২৫ আগস্ট ২০১৩।
**আরিয়ানা** (জন্ম ৩ নভেম্বর, ১৯৫৮) একজন প্রাক্তন মার্কিন পর্নোগ্রাফিক অভিনেত্রী.

প্রাথমিক জীবন
-------------

আরিয়ানা ব্রুকলিন, নিউইয়র্কে ইতালিয়ান এবং গ্রিক বংশোদ্ভূত এক ক্যাথলিক পরিবারে জন্মগ্রহণ করেন।

কর্মজীবন
--------

১৯৮৯ সালে ম্যানভিলে, নিউ জার্সিতে ফ্রাঙ্ক’স চিকেন হাউসে স্ট্রিপার হিসেবে কাজ করার সময় নিনা হার্টলেয় তাকে বিশেষ নৃত্যশিল্পী হিসেবে কাজ করার পরামর্শ দেন। পরবর্তীতে হার্টলেয় তাকে পর্ণোগ্রাফিক ম্যাগাজিনে মডেল হওয়ার এবং প্রাপ্ত বয়স্কদের চলচ্চিত্রে অভিনয়ের পরামর্শ দেন। কিন্তু আরিয়ানার তখন ৩০ বছর বয়স। সে ভেবেছিল এই বয়সে হয়তো কাজ পাবে না। এছাড়াও তার শরীরে বিশাল পরিমাণ ট্যাটু থাকায় সে হার্টলেয়র প্রস্তাব প্রত্যাখ্যান করে।

পরবর্তীতে তিনি নিউ জার্সির লরেন্স হারবরে অবস্থিত *দ্যা গো গো রামমা*তে পর্ণোগ্রাফিক অভিনেত্রী সান্দ্রা স্ক্রেম এবং ওয়ুডি লঙ এর সাথে স্ট্রিপিং শুরু করেন। সান্দ্রা এবং লঙ তাকে ম্যাগাজিনে কাজ খুঁজতে সাহায্য করে। ১৯৮৯ সালে *Cheri Magazine* এর হয়ে আরিয়ানা প্রথম ফটোশুট করেন। ম্যগাজিনে তার ছবি দেখার পরে পর্ণোগ্রাফিক চলচ্চিত্র পরিচালক ববি হল্যান্ডার তার সাথে যোগাযোগ করেন। আরিয়ানা তার কাজ শুধু তার স্বামী লুচ ও্যল্ডারের সাথে শুরু করেন। তার প্রথম চলচ্চিত্রে তার স্বামীর সাথে ছিলেন এজা, যিনি আরেকজন পর্ণোগ্রাফিক অভিনেত্রী।

১৯৯৫ সালে তিনি এই শিল্প হতে অবসরের সিদ্ধান্ত নেন। দু’বছর পরে সে ফিরে আসে তার শেষ চলচ্চিত্র, অ্যাডাম এন্ড ইভ এ অভিনয়ের জন্য। অবসরে যাওয়ার পরেও তিনি ফটোশুট করতে থাকেন এবং যৌনতা নেই এমন চলচ্চিত্রে অভিনয় করেন। এছাড়াও তিনি ডমিনাট্রিক্স হিসেবে কাজ করেন।

সম্মাননা
--------

* ১৯৯৬ এভিএন এওয়ার্ড – সেরা সহায়ক অভিনেত্রী – চলচ্চিত্রে – *Desert Moon*

তথ্যসূত্র
---------

1. 1 2 3 4 5 6 7  ইন্টারনেট অ্যাডাল্ট ফিল্ম ডেটাবেজে Ariana
2. 1 2 3 4 5  Steve Nelson (অক্টোবর ১, ১৯৯৯)। "AINews Exclusive: An InnerView of Ariana"। *Adult Industry News*। অক্টোবর ৫, ২০১৩ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৯, ২০১৩।
3. ↑  Leif Rock (মে ১৯৯৮)। "On The Set: Tattoo"। *AVN*। ডিসেম্বর ২৩, ১৯৯৯ তারিখে মূল থেকে আর্কাইভ করা। সংগ্রহের তারিখ আগস্ট ২০, ২০১৫।
4. ↑  "Adult Video News Award Winners - 1995"। RAME। জানুয়ারি ৮, ১৯৯৬। ডিসেম্বর ৬, ১৯৯৮ তারিখে মূল থেকে আর্কাইভ করা। সংগ্রহের তারিখ আগস্ট ২০, ২০১৪।

বহিঃসংযোগ
---------

* ইন্টারনেট মুভি ডেটাবেজে আরিয়ানা (ইংরেজি)
* ইন্টারনেট অ্যাডাল্ট ফিল্ম ডেটাবেজে আরিয়ানা
* অ্যাডাল্ট ফিল্ম ডেটাবেজে আরিয়ানা (ইংরেজি)
**বিচারপতি রুমা পাল** (জন্ম ৩রা জুন ১৯৪১) ৩রা জুন ২০০৬ -এ অবসর গ্রহণ পর্যন্ত ভারতের সুপ্রিম কোর্ট-এর একজন বিচারক ছিলেন।

প্রারম্ভের জীবন
---------------

তিনি অক্সফোর্ডের সেন্ট অ্যান্স কলেজ থেকে বি.সি.এল ডিগ্রি অর্জন করেন এবং কলকাতা উচ্চ আদালতে বেসামরিক, রাজস্ব, শ্রম ও সাংবিধানিক বিষয়ে ১৯৬৮ সালে অনুশীলন শুরু করেন। তার স্বামী সামাদিত্য পাল কলকাতার একজন সুপরিচিত ব্যারিস্টার।

কর্মজীবন
--------

একজন আইনজীবী হিসাবে দীর্ঘসময় এবং বিশিষ্ট কর্মজীবনের পরে, তিনি ৬ই আগস্ট ১৯৯০ সালে কলকাতা উচ্চ আদালতে বিচারক নিযুক্ত হন। ২৮ জানুয়ারি ২০০০-এ আদালতের সুবর্ণজয়ন্তীর দিনটিতে তিনি ভারতের সুপ্রিম কোর্টে মনোনীত হন। বিচারপতি পাল বিখ্যাত কিছু মামলায় অনেক গুরুত্বপূর্ণ সিদ্ধান্ত গ্রহণ করেছেন। তিনি মানবাধিকার বিষয়ক একটি সংখ্যায় লিখেছেন। তিনি "নারী বিচারকদের আন্তর্জাতিক ফোরাম" এর সদস্যও।

পাল অধ্যাপক এম পি জৈন কর্তৃক ভারতীয় সাংবিধানিক আইনের বিখ্যাত বই সহ আইনি গবেষণার জন্য অনেক পাঠ্যপুস্তক সম্পাদনা করেন, যা নেতৃস্থানীয় পুস্তক হিসাবে বিবেচিত হয়। তিনি সিকিম বিশ্ববিদ্যালয়ের চ্যান্সেলর হন এবং আইনি বৈচিত্র্যের অলাভজনক প্রতিষ্ঠান ইন্ক্রিসিং ডাইভারসিটি বাই ইন্ক্রিসিং এক্সেস-এর ট্রাস্টিদের একজন।

তথ্যসূত্র
---------

1. ↑  "Archived copy"। ৯ মে ২০১৭ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০১৫।
2. ↑  "SC gets 1st Bengali woman judge- Ruma Pal"।
3. ↑  Professor MP JAIN Indian Constitutional Law (আইএসবিএন ৯৭৮৮১৮০৩৮৬২১৩)
4. ↑  "সংরক্ষণাগারভুক্ত অনুলিপি"। ১০ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৭ মে ২০১৯।

বহিঃসংযোগ
---------

* Paper by Justice Pal on Violence Against Women
* 

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* ইসরায়েল
* মার্কিন যুক্তরাষ্ট্র
* নেদারল্যান্ডস

 |
| অন্যান্য | 
* সুডক (ফ্রান্স)
	+ ১

 |
**সুস্মিতা বাউড়ি** (জন্ম ৫ জানুয়ারী ১৯৭৫) একজন ভারতীয় রাজনীতিবিদ এবং ভারতের পশ্চিমবঙ্গ রাজ্যের বিষ্ণুপুর (লোকসভা কেন্দ্র) থেকে চতুর্দশ এবং পঞ্চদশ লোকসভায় সিপিআই(এম) টিকিটে নির্বাচিত হয়েছিলেন। 

নিমাই চরণ বাউড়ি এবং সন্ধ্যা বাউড়ির কন্যা, তিনি একজন আইন স্নাতক বা এলএল. কলকাতা বিশ্ববিদ্যালয়ের হাজরা ল কলেজ থেকে বি. একজন অ্যাডভোকেট হিসেবে তিনি দরিদ্র মানুষদের, বিশেষ করে নিরক্ষর মহিলাদের বিনামূল্যে আইনি সহায়তা প্রদান করেন।  তিনি বাউড়ি সম্প্রদায়ের অন্তর্ভুক্ত। তার মা সন্ধ্যা বাউরি একই আসন থেকে তিনবার লোকসভার সদস্য ছিলেন। 

চতুর্দশ লোকসভায় তিনি সামাজিক ন্যায়বিচার ও ক্ষমতায়ন কমিটি এবং শক্তি সম্পর্কিত স্থায়ী কমিটির সদস্য ছিলেন। পঞ্চদশ লোকসভায় তিনি রাসায়নিক ও সার সংক্রান্ত কমিটি এবং সভার বৈঠকে সদস্যদের অনুপস্থিতি সংক্রান্ত কমিটির সদস্য ছিলেন।

তথ্যসূত্র
---------

1. ↑  "Susmita Bauri -Political Profile"। ২১ অক্টোবর ২০১০ তারিখে মূল থেকে আর্কাইভ করা।
2. 1 2  "Detailed Profile: Smt. Susmita Bauri"। Government of India। সংগ্রহের তারিখ ২০১০-১০-১৭।
3. ↑  "CPM goes for kill with axe on losers"। The Telegraph, 7 February 2004। ২৮ এপ্রিল ২০০৪ তারিখে মূল থেকে আর্কাইভ করা। সংগ্রহের তারিখ ২০১০-১০-১৭।
**কাকরভিটা** নেপালের ১ নং প্রদেশের ঝাপা জেলার মেচীনগর পৌরসভার একটি এলাকা বা পাড়া। এটি একটি সীমান্ত চেকপোস্ট। এর উপারে ভারতের দার্জিলিং জেলার পানিট্যাঙ্কি চেকপোস্ট।

১৯৯১ সালের নেপালি আদমশুমারি অনুযায়ী কাকরভিটার জনসংখ্যা ছিল ২১৩৬৬ জন, যারা ১৪৭টি পরিবারে বসবাস করে।

কাকরভিটা নেপালের পূর্ব পশ্চিম মাহেন্দ্র মহাসড়কের পূর্ব মাথা, এখানকার সীমান্ত চৌকি থেকে সড়কটি শুরু হয়েছে। এখানে তৃতীয় দেশের নাগরিকদের জন্য একটি কাস্টম ও সীমান্ত চৌকি রয়েছে। ভারতীয় এবং নেপালি নাগরিকরা কোনও বাধা ছাড়াই অতিক্রম করে। নেপাল, ভারত ও বাংলাদেশের পারশপারিক বাণিজ্য এই কাকরভিটা দিয়ে চলে। কাকরভিটা ভাদ্রপুর বিমানবন্দর থেকে ২১ কিলোমিটার, বিরাটনগর বিমানবন্দর থেকে ১০৫ কিলোমিটার ও ভারতের বাগডোগরা বিমানবন্দর থেকে ২১.৫ কিলোমিটার দূরে।

তথ্যসূত্র
---------

1. ↑  "Nepal Census 2001"। *Nepal's Village Development Committees*। Digital Himalaya। ১২ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ২৪ নভেম্বর ২০০৮।
2. ↑  "Nepal to Seek 10,000 Cows from India"। Kathmandu: The New Indian Express। IANS। ১৭ ডিসেম্বর ২০১৪। ১৪ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ আগস্ট ৮, ২০১৪।

উইকিভ্রমণে ***কাঁকরভিটা*** সম্পর্কিত ভ্রমণ নির্দেশিকা রয়েছে।
টমটম
**টমটম** হচ্ছে বাংলাদেশের বিভিন্ন অঞ্চল, বিশেষত: রাজধানী ঢাকা শহরের পুরানো এলাকায় পরিবহন কাজে ব্যবহৃত ঘোড়ায় টানা গাড়ির পরিচিত নাম। বাংলাদেশের বিভিন্ন দুর্গম এলাকায় এটি আজও বেশ প্রচলিত একটি অযান্ত্রিক বাহন। প্রাপ্ত তথ্যানুসারে, ১৮৫৬ সালে সর্বপ্রথম ঢাকা শহরে ঘোড়ার গাড়ির প্রচলন ঘটে, যা তখন 'ঠিকা গাড়ি' নামে পরিচিত ছিল।

ইতিহাস
------

অধ্যাপক মুনতাসীর মামুনের 'ঢাকা: স্মৃতি বিস্মৃতির নগরী-১' বই হতে জানা যায় যে, ১৮ শতকের প্রথম দিকে ঢাকায় বসবাসকারীদের মধ্যে আর্মেনীয়রা ছিলো অন্যতম প্রভাবশালী ও বণিক সম্প্রদায় এবং ১৮৫৬ সালে সিরকো নামীয় একজন আর্মেনীয়ই প্রথম ঢাকায় ঘোড়ার গাড়ির প্রচলন করেন। ১৮৪৪ সালে প্রকাশিত 'ক্যালকাটা রিভিউতে' নানা ধরনের ঘোড়ার গাড়ির কথা উল্লেখ রয়েছে; যাতে ঢাকায় চলাচলকারী গাড়িগুলোকে 'ক্রাহাঞ্চি' বা 'ক্রাঞ্চি' গাড়ি ('কারাচি গাড়ি') বলা হয়েছে।

বর্তমানে ঢাকা শহরের বঙ্গবাজার, ফায়ার সার্ভিস, পশু হাসপাতাল, বকশীবাজার, নারিন্দা, সিদ্দিক বাজার, কেরানীগঞ্জ এলাকায় ৩৫ থেকে ৪০টি ও সদরঘাট থেকে গুলিস্তান রুটে ৩৩টি টমটম চলাচল করে। অন্যদিকে রাজশাহী শহরে মাত্র ৬টি টমটম চলাচল করলেও রংপুর বিভাগের দুর্গম চরাঞ্চলে একমাত্র বাহন হিসাবে এগুলো বহুল সংখ্যক ব্যবহৃত হয়।

গঠন
---

ব্যবহার
-------

চিত্রশালা
---------

আরও দেখুন
---------

* পুরনো ঢাকা

তথ্যসূত্র
---------

1. 1 2 3 4  "পুরনো ঢাকায় পুরনো টমটম"। *www.kalerkantho.com*। *ইস্ট ওয়েস্ট মিডিয়া গ্রুপ লিমিটেড*, ২৭ জানুয়ারি ২০১৫। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ : ২১ আগস্ট ২০১৫।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
2. 1 2  "চরাঞ্চলের একমাত্র বাহন ঘোড়ার গাড়ি"। *www.mzamin.com*। *মানবজমিন*, ৪ এপ্রিল ২০১৫। ৪ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ : ২১ আগস্ট ২০১৫।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
3. ↑  "জানা-অজানা: ঐতিহ্যবাহী ঘোড়ার গাড়ি"। *www.dailyjanakantha.com*। *গ্লোব-জনকন্ঠ শিল্প পরিবার*, ২৩ জানুয়ারি ২০১৫। সংগ্রহের তারিখ : ২১ আগস্ট ২০১৫।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
4. ↑  "বিলুপ্তির পথে রাজশাহীর ঘোড়ার গাড়ি"। *www.bdnews24.com*। *বিডিনিউজ২৪ডটকম*, ২২ এপ্রিল ২০১৫। ২৫ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ : ২১ আগস্ট ২০১৫।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)

বহিঃসংযোগ
---------
**কান্ধেই যাত্রা** বা খেলনা মেলা হল একটি ঐতিহ্যবাহী উৎসব যেটি প্রতিবছর ভারতের ওড়িশা রাজ্যের ব্রহ্মপুরে পালিত হয়। উৎসবটি তিন শতকের পুরানো এবং শহরের প্রাচীনতম জগন্নাথ মন্দিরের সাথে সম্পর্কিত। এই উৎসবটি তিন দিনের জন্য অনুষ্ঠিত হয় এবং মাটি, কাঠ বা ধাতু দিয়ে তৈরি ঘরোয়া ব্যবহার্য জিনিসগুলিও বিক্রয়ের জন্য রাখা হয়।

বিবরণ
-----

এই উৎসব প্রতিবছর হিন্দু বর্ষপঞ্জির আষাঢ় মাসের পূর্ণিমার দিন উদযাপিত হয়। রথযাত্রা এক সপ্তাহ পর রেশমের শহর হিসাবে পরিচিত ব্রহ্মপুরে এই উৎসব অনুষ্ঠিত হয়।
এটি বিশ্বাস করা হয় যে প্রচলিত উৎসবটি প্রায় তিন শতাব্দী পুরানো। খাসপা স্ট্রিটে অবস্থিত শহরের প্রাচীনতম জগন্নাথ মন্দিরের সাথে এই খেলনা মেলাটি সংযুক্ত।
ঐতিহ্য অনুসারে, রাতে এই মন্দিরে ভগবান জগন্নাথের মূর্তিটি বিভিন্ন পৌরাণিক চরিত্রের মাটির খেলনা দিয়ে সজ্জিত করা হয়। এই উৎসবটির উৎসাহব্যাঞ্জক দিকটি হল, এটি ঐ অঞ্চলের ঐতিহ্যবাহী খেলনা নির্মাতাদের উৎসাহ দেয়, যারা মাটি, গোবর, কাঠ, ছোবড়া এবং কাগজের মণ্ড থেকে খেলনা তৈরি করে থাকে।

ইতিহাস
------

স্থানীয় কাহিনী অনুসারে, বহু শতাব্দী আগে, বড় জগন্নাথ মন্দিরের একজন পুরোহিত শ্রীবছ পন্ডা (ওড়িয়া: ଶ୍ରୀବଛ ପଣ୍ଡା) মহুরি রাজ্যের রাজার (বর্তমানে স্থানীয়দের কাছে মহুরি কালুয়া নামে পরিচিত) কাছে উৎসবের জন্য অনুরোধ করেছিলেন এবং তিনি তার অনুমতি দিয়েছিলেন। তার পর থেকে প্রতি বছর ব্রহ্মপুরের খাসপা স্ট্রিটে এই উৎসবটি পালিত হয়ে আসছে।

তথ্যসূত্র
---------

1. ↑  "Traditional Doll Festival in Berhampur City"। *orissabarta.com*। Orissa Barta। সংগ্রহের তারিখ ২৩ ডিসেম্বর ২০১৫।
2. ↑  "Toy Festival in Berhampur"। *The Hindu*। ২৪ জুলাই ২০১৩। সংগ্রহের তারিখ ২৩ ডিসেম্বর ২০১৫।
3. ↑  "Kandhei Jatra keeps silk city's tradition alive"। *New Indian Express*। ১৮ জুলাই ২০১১। ২৪ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১৫।
4. ↑  "Toy Fair"। *The Hindu*। ১৪ জুলাই ২০১৪। সংগ্রহের তারিখ ২৩ ডিসেম্বর ২০১৫।
5. ↑  "The wait is over for traditional toy makers in Berhampur! Kandhei Jatra begins"। Iamin। Iamin। ৩১ জুলাই ২০১৫। সংগ্রহের তারিখ ২৩ ডিসেম্বর ২০১৫। [*স্থায়ীভাবে অকার্যকর সংযোগ*]
**কামতাপুর স্বায়ত্তশাসিত পরিষদ (কেএসি)** হচ্ছে জাতিগত কোচ-রাজবংশী জনগণের বিকাশ ও সুরক্ষার জন্য গঠিত ভারতের আসাম রাজ্যের একটি স্বায়ত্তশাসিত প্রশাসনিক বিভাগ। এটি ২০২০ সালে গঠিত হয়। এতে বড়োল্যান্ড ক্ষেত্রীয় পরিষদ এবং রাভা হাসং স্বায়ত্তশাসিত পরিষদের অঞ্চল ব্যতীত সম্পূর্ণরঅবিভক্ত গোয়ালপাড়া জেলা অন্তর্ভুক্ত রয়েছে।

সম্পর্কিত
---------

২০২০ সালের ২৪ মার্চে বিজেপির নেতৃত্বাধীন এনডিএ সরকার আসাম বিধানসভায় কামতাপুর স্বায়ত্তশাসিত পরিষদ বিল ২০২০ পেশ করে। ভারতীয় জাতীয় কংগ্রেস এবং এআইইউডিএফ বিলটির বিরোধিতা করে। তবে একই বছরের সেপ্টেম্বরে বিধানসভায় বিলটি পাস হয়।

প্রশাসন
-------

কামতাপুর স্বায়ত্তশাসিত পরিষদ ৩০ জন সদস্য নিয়ে গঠিত। এর মধ্যে ২৬ জন সদস্য সরাসরি নির্বাচিত হন এবং ৪ জন সদস্য রাজ্যপাল কর্তৃক মনোনীত হন। 

২০২১ সালের জানুয়ারিতে আসাম রাজ্য সরকার জানিয়েছিল যে, নবগঠিত কামতাপুর স্বায়ত্তশাসিত পরিষদ, মরান স্বায়ত্তশাসিত পরিষদ, মটক স্বায়ত্তশাসিত পরিষদ এবং বড়ো কাছাড়ি কল্যাণ স্বায়ত্তশাসিত পরিষদের অন্তর্বর্তীকালীন কাউন্সিল গঠন করবে। ২০২১ সালের আসাম বিধানসভা নির্বাচনের আগে এই স্বায়ত্তশাসিত পরিষদগুলোর নির্বাচন সম্ভব না হওয়ায় সরকার কামতাপুর স্বায়ত্তশাসিত পরিষদের জন্য ৩০ জন, মরান স্বায়ত্তশাসিত পরিষদ ও মাতাক স্বায়ত্তশাসিত পরিষদের জন্য ২৫ জন এবং বড়ো কাছাড়ি কল্যাণ স্বায়ত্তশাসিত পরিষদের জন্য ৪০ জন সদস্যকে মনোনীত করে।

আরো দেখুন
---------

* মরান স্বায়ত্তশাসিত পরিষদ
* রাভা হাসং স্বায়ত্তশাসিত পরিষদ
* কামতাপুর

তথ্যসূত্র
---------

1. ↑  "Temporary secretariat of Kamatapur Autonomous Council inaugurated in Bongaigaon - Sentinelassam"। জুলাই ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  "Assam Assembly Passes Bills To Create Three Separate Autonomous Councils"। *The wire*। ৪ সেপ্টেম্বর ২০২০। সংগ্রহের তারিখ ৮ এপ্রিল ২০২০।
3. ↑  "AKRSU opposes creation of Kamatapur Autonomous Council in Tangla"। *Sentinelassam*। সংগ্রহের তারিখ ৮ এপ্রিল ২০২১।
4. ↑  "Formation of 3 autonomous councils: Dispur in dilemma"। *Sentinelassam*। ২০ অক্টোবর ২০২০। সংগ্রহের তারিখ ৮ এপ্রিল ২০২০।
5. ↑  "Assam Government To Form Four Interim Councils Soon"। *Sentinelassam*। ৯ জানুয়ারি ২০২১। সংগ্রহের তারিখ ৮ এপ্রিল ২০২০। [*স্থায়ীভাবে অকার্যকর সংযোগ*]
**বিজয়পুর** বাংলাদেশের নেত্রকোনা জেলার দুর্গাপুর উপজেলার কুল্লাগড়া ইউনিয়নের একটি আকর্ষণীয় পর্যটন স্থান। এটি প্রাকৃতিক সৌন্দর্যের জন্য বিখ্যাত। বিজয়পুরের শসারপাড় এলাকায় সাদামাটি পাওয়া যায়; যা সারাদেশে পাঠানো হয়। বিজয়পুরের সাদামাটি বাংলাদেশের একটি ভৌগোলিক নির্দেশক পণ্য (জিআই)।

অবস্থান
-------

ময়মনসিংহ বিভাগের নেত্রকোণা জেলার দূর্গাপুর উপজেলা সদর থেকে সাত কিলোমিটার দূরে বিজয়পুর গ্রামটি অবস্থিত। বিজয়পুর একটি সীমান্তবর্তী গ্রাম; এখানে বিজিবির সীমান্তফাঁড়ি রয়েছে। এর পার্শ্ববর্তী গ্রামগুলো হচ্ছে মাইজপাড়া, আড়াপাড়া ও বহেরাতলী।

বিবরণ
-----

বাংলাদেশের নেত্রকোনা জেলার দুর্গাপুর উপজেলার বিজয়পুরের গোপালপুর সাদামাটির পাহাড়ের জন্য বেশ বিখ্যাত। এই পাহাড়ি মাটিকে কেওলিং বা অ্যালুমিনিয়াম সমৃদ্ধ চিনামাটি বলা হয়। যার রাসায়নিক সংকেত Al²0³.2SiO².2H²O এবং রাসায়নিক নাম হাইড্রেটেড অ্যালুমিনো সিলিকেট। এই মাটি সিমেন্ট কারখানা সহ বিভিন্ন কারখানায় ব্যবহার করা হয়। চীন দেশের মানুষেরা সর্বপ্রথম এই মাটি ব্যবহার করেছিল, এই কারণে একে চিনামাটি বলা হয় ।প্রকৃত পক্ষে এই এলাকার প্রায় সব গ্রামেই সাদা মাটি পাওয়া গেলেও বিজয়পুর বেশি জনপ্রিয় তার প্রাকৃতিক সৌন্দর্যের জন্যেই। বিজয়পুরের মূল আকর্ষণ সাদামাটির পাহাড় হলেও এখানে নীল পানির জলাশয় দেখা যায়। অনেক উঁচু উঁচু টারশিয়ারী পাহাড়ে সমৃদ্ধ বিজয়পুর। পাহাড়ের পাদদেশে বিভিন্ন রহস্যময় গুহাও চোখে পড়ে: সম্ভবত মুক্তিযুদ্ধের সময় মুক্তিযোদ্ধারা গুহাগুলোতে অবস্থান নেয়। সীমান্তফাঁড়ির পাশে পাহাড়ে ওঠার ব্যবস্থা রয়েছে; এখান থেকে সোমেশ্বরী নদীর সৌন্দর্য উপভোগ করা যায়।

যাতায়াত
--------

দুর্গাপুর সদর ও বিরিশিরি - এই দুটি জায়গাই সোমেশ্বরী নদীর মাধ্যমে বিজয়পুর থেকে বিচ্ছিন্ন। নদী পার হয়ে শিবগঞ্জ থেকে কামারখালী হয়ে বিজয়পুরে যেতে হয়। তাছাড়া সোমেশ্বরী নদী হয়ে নৌকা করেও কামারখালী পর্যন্ত যাওয়া যায়।

চিত্রশালা
---------

* বিজয়পুরে চিনামাটির পাহাড়ে অবস্থিত হ্রদবিজয়পুরে চিনামাটির পাহাড়ে অবস্থিত হ্রদ
* বিজয়পুরে চিনামাটির পাহাড়ে অবস্থিত হ্রদবিজয়পুরে চিনামাটির পাহাড়ে অবস্থিত হ্রদ
* বিজয়পুরে চিনামাটির পাহাড়বিজয়পুরে চিনামাটির পাহাড়
* বিজয়পুরে সোমেশ্বরী নদীবিজয়পুরে সোমেশ্বরী নদী

আরও দেখুন
---------

* দুর্গাপুর উপজেলা;
* বিরিশিরি।

তথ্যসূত্র
---------

1. ↑  "জিআই সনদ পেলো আরও ছয় পণ্য, ইত্তেফাক, ১৮ জুন ২০২১"। ১৮ জুন ২০২১ তারিখে মূল থেকে আর্কাইভ করা। সংগ্রহের তারিখ ১৮ জুন ২০২১।
2. ↑  [*স্থায়ীভাবে অকার্যকর সংযোগ*]
**বাগবের হত্যাকাণ্ড** হল ২০০০ সালের ২২ মে নিরস্ত্র বাঙালি হিন্দু শরণার্থীদের ওপর এনএলএফটি খ্রিস্টান জঙ্গিদের দ্বারা সংঘটিত গণহত্যাকাণ্ডের ঘটনা। ওই দিন বাঘবের শরণার্থী শিবির থেকে পালিয়ে যাওয়ার সময় ২৫ জন বাঙালি হিন্দুকে হত্যা করা হয়েছিল।

পটভূমি
------

ত্রিপুরা রাজ্যের পশ্চিম ত্রিপুরা জেলার কল্যাণপুর থানার একটি গ্রাম বাগবের। এটি পশ্চিম গিলতলীতে পুলিশ স্টেশন থেকে প্রায় ১ কিলোমিটার দূরত্বে অবস্থিত। ২০০০ সালের মে মাসে চলমান জাতিগত দাঙ্গার সময় বাগবের একটি শরণার্থী ক্যাম্পে কয়েক হাজার বাঙালি হিন্দু আশ্রয় নেয়।  ক্যাম্পটি নিরঞ্জন সরদারপাড়া সিনিয়র বেসিক স্কুল-এ অবস্থিত ছিল। []

ঘটনাবলী
-------

২০ মে বিকাল ৫টার দিকে প্রায় ৬০ এনএলএফটি জঙ্গিদের একটি আগ্নেয়অস্ত্রে সশস্ত্র দল বাগবের গ্রামে হামলা চালায়। স্থানীয় সিপিআই (এম) নেতা আজয় ঘোষের বাড়িতে তারা গ্রেনেড ছুড়ে। হামলার খবর শুনে নিরঞ্জন সরদারপাড়া স্কুলের আশেপাশে আশ্রয় নেয়া শরণার্থীরা কাঞ্চনপুরের দিকে পালিয়ে যেতে শুরু করে। উদ্বাস্তুদের পালিয়ে যাওয়া দেখে, এনএলএফটি জঙ্গিরা তাদের ওপর বন্দুকগুলি ছুড়ে। তিন উদ্বাস্তু অবিলম্বে নিহত হয়। এরপর জঙ্গিরা শরণার্থী ক্যাম্পে বন্দীদের লক্ষ্যবস্তু করেছিল, যেখানে তারা ১৬ জনকে হত্যা করেছিল এবং কয়েকজনকে আহত করেছিল। গণহত্যা সংঘটিত হওয়ার সময় বাগবের সিআরপিএফ অফিসাররা কোন প্রতিবাদ করেনি।  ১৯ জন বাঙালি হিন্দু এই স্থানে নিহত হন এবং অন্যরা গুরুতরভাবে আহত হন। তাদের মধ্যে ছয়জন পরে মারা যান।

পরবর্তী ঘটনা
------------

২১ মে সকাল সাড়ে ১১টার দিকে কল্যাণপুর থানায় রাতিয়া-দুর্গাপুরে তিনটি বাঙালি হিন্দুকে হত্যা করে সন্দেহভাজন এনএলএফটি বিদ্রোহীরা। তারপর বিদ্রোহীরা কয়েকটি বাড়িতে অগ্নিসংযোগ করে।

গণহত্যার পর কল্যাণপুরের পাঁচটি গ্রাম পঞ্চায়েত থেকে ৩৩৩ পরিবারকে উত্তর কল্যাণপুর গ্রাম পঞ্চায়েতের অধীনে অমর কলোনিতে স্থানান্তরিত করা হয়। প্রতিটি পরিবারের তাদের বাড়ি নির্মাণের জন্য ২৪ টন এবং ২০০০ রুপি নগদ প্রতিশ্রুতি দেওয়া হয়েছিল। যাইহোক, উত্তর কল্যাণপুর গ্রাম পঞ্চায়েত থেকে কোনও ঋণ গ্রহণ করার অধিকার তাদের ছিল না।

আরও দেখুন
---------

* মান্দাই গণহত্যাকাণ্ড
* গোরেশ্বর গণহত্যাকাণ্ড
* খয়রাবাড়ি গণহত্যাকাণ্ড
* শিলাপাথর গণহত্যাকাণ্ড
* উত্তর কামরূপ গণহত্যাকাণ্ড
* হোজাই গণহত্যাকাণ্ড
* নিচলামারি গণহত্যাকাণ্ড
* তিনসুকিয়া গণহত্যা
* কমলনগর হত্যাকাণ্ড
* বোরোল্যান্ড গণহত্যাকাণ্ড ২০১৪
* কোকড়াঝাড় গণহত্যাকাণ্ড ২০১২
* নেলি হত্যাযজ্ঞ

তথ্যসূত্র
---------

1. 1 2  "19 Bengalis killed in Tripura"। *Hindustan Times*। ২২ মে ২০০০। সংগ্রহের তারিখ ২১ আগস্ট ২০১২।
2. ↑  "SPOs in Tripura give Cong jitters"। *The Telegraph*। ৫ জানুয়ারি ২০০৩। সংগ্রহের তারিখ ১৬ জুলাই ২০১২।
3. ↑  "19 Killed in Tripura Massacre Rerun"। *The Telegraph*। ২১ মে ২০০০। সংগ্রহের তারিখ ১৬ জুলাই ২০১২।
4. ↑  Chaudhuri, Kalyan (২৩ মে ২০০০)। "Terror in Tripura"। *Frontline*। **17**। ১৫ জুন ২০১১ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০১২।
5. ↑  Gupta, Sujay (২ সেপ্টেম্বর ২০০৩)। "Tripura Diary Part III"। *Times of India*। ৩ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২১ আগস্ট ২০১২।
**নটিকা থর্ন** (জন্ম: ১৩ই জুন, ১৯৮৪, হাওয়াইয়ে) একজন মার্কিন পর্নোগ্রাফিক অভিনেত্রী।

জীবনী
-----

নটিকা হাওয়াইতে জন্মগ্রহণ করেন এবং বেড়ে ওঠেন এবং তিনি পরিবারের একমাত্র সন্তান। তার মা একজন সচিব এবং তার বাবা নির্মাণ শিল্পে কাজ করেতেন। ছাত্র থাকাকালীন তিনি মেক্সিকান পর্ণ অভিনেত্রী জুয়ানিটা চং-এর প্রশংসা করতেন, যার সাথে তার শারীরিক মিল ছিল এবং প্রায়ই তার সিনেমা দেখতেন। তিনি অল্প বয়সেই যৌনতায় আগ্রহী হয়ে ওঠেন এবং ১৪ বছর বয়সে তার কুমারীত্ব হারান।

তিনি একটি রেকর্ড কোম্পানির জন্য প্রচার এবং বিপণনে ১৪ বছর বয়সে তার প্রথম চাকরি পেয়েছিলেন। হাওয়াইতে তার প্রথম কাজগুলির মধ্যে একটি ছিল বিমানবন্দরে আগত পর্যটকদের ফুলের লেইস সরবরাহ করা।

১৬ বছর বয়সে, তিনি হাওয়াই থেকে বেরিয়ে প্রথমে লস এঞ্জেলেস এবং তারপর লাস ভেগাসে চলে যান। তিনি কিছু সময়ের জন্য একটি কফি শপে এবং তারপর হলিউডের মেলরোজ অ্যাভিনিউতে কয়েকটি ট্রেন্ডি স্টোরে কাজ করেছিলেন। ১৮ বছর বয়সে, তিনি লাস ভেগাসে এবং পরে লস এঞ্জেলেসে একজন স্ট্রিপার হিসাবে কাজ শুরু করেন এবং একজন আদিরসাত্মক মডেল হন।

বহিঃসংযোগ
---------


উইকিমিডিয়া কমন্সে **Nautica Thorn** সংক্রান্ত মিডিয়া রয়েছে।

* দাপ্তরিক ওয়েবসাইট
* ইন্সটাগ্রামে নটিকা থর্ন
* টুইটারে নটিকা থর্ন
* ইন্টারনেট মুভি ডেটাবেজে Nautica Thorn (ইংরেজি)
* নটিকা থর্ন at the Internet Adult Film Database উইকিউপাত্তে এটি সম্পাদনা করুন
* অ্যাডাল্ট ফিল্ম ডেটাবেজে নটিকা থর্ন (ইংরেজি)
{{Infobox Officeholder
| name = রওশন এরশাদ
| image = Rawshan Ershad, Jatiya Party.jpg
| image\_size = 
| office = জাতীয় সংসদের বিরোধী দলীয় নেতা
| term\_start1 = ২৪ নভেম্বর ২০১৩
| term\_end1 = ৬ জানুয়ারি ২০১৪
| predecessor1 = আ. ফ. ম. রুহুল হক
| successor1 = মোহাম্মদ নাসিম
| birth\_date =  (1941-07-19) ১৯ জুলাই ১৯৪১ (বয়স ৮২)
| birth\_place = ময়মনসিংহ, ব্রিটিশ ভারত  
(বর্তমানে বাংলাদেশ)
| nationality = বাংলাদেশী
| party = জাতীয় পার্টি
| spouse = হুসেইন মুহাম্মদ এরশাদ
| children = সাদ এরশাদ
| alma\_mater = 
| relations = বেগম মমতা ওয়াহাব (বড় বোন)
| office1 = মন্ত্রী   
 স্বাস্থ্য ও পরিবার কল্যাণ মন্ত্রণালয়
| termstart = ৯ সেপ্টেম্বর ২০১৯
| termend = ১০ জানুয়ারি ২০২৪
| predecessor = হুসেইন মুহাম্মদ এরশাদ
| primeminister1 = শেখ হাসিনা
| office10 = বাংলাদেশের ফার্স্ট লেডি
| termstart10 = ৬ ডিসেম্বর ১৯৯০
| termend10 = ১১ ডিসেম্বর ১৯৮৩
| predecessor10 = খালেদা জিয়া
| successor10 = হোসনে আরা রহমান
| office6 = 3rd Chairman of Jatiya Party
| term\_start6 = 28 January 2024
| term\_end6 = 
| leader6 = Rowshan Ershad
| predecessor6 = GM Quader
| successor6 = 

**রওশন এরশাদ** হলেন একজন বাংলাদেশী রাজনীতিবিদ যিনি দশম ও একাদশ জাতীয় সংসদের বিরোধী দলীয় নেতার দায়িত্ব পালন করেছেন। তিনি জাতীয় পার্টির প্রধান পৃষ্ঠপোষক এবং বাংলাদেশের সাবেক রাষ্ট্রপতি ও বাংলাদেশ সেনাবাহিনীর সাবেক সেনাপ্রধান হুসেইন মুহাম্মদ এরশাদের স্ত্রী, যার সঙ্গে তিনি ১৯৫৬ সালে বিবাহবন্ধনে আবদ্ধ হন।

হুসেইন মুহাম্মদ এরশাদের রাষ্ট্রপতিত্ব কালীন সময়ে রওশন এরশাদ সমাজ কল্যাণ ও নারী-শিশুর অধিকার প্রতিষ্ঠার জন্য সচেষ্ট ছিলেন। তিনি 'বাংলাদেশ জাতীয় মহিলা সংস্থা' এর প্রধান পৃষ্ঠপোষক ছিলেন।  ১৯৭৫ সালে তিনি 'সেনা পরিবার কল্যাণ সমিতি' (Armed Forces Family Welfare Association) এর প্রতিষ্ঠাতা প্রেসিডেন্ট নিযুক্ত হন।

১৯৮৫ সালের মে মাসে তিনি বন্যাকবলিত নোয়াখালী জেলার উড়ির চর ও হাতিয়া উপজেলা এলাকা পরিদর্শন করেন। একই বছর তিনি মাদকের অপব্যবহার সংক্রান্ত জাতিসংঘের বিশেষ কনভেনশনে অংশগ্রহণ করেন।

তার ব্যক্তিগত আগ্রহের মাঝে রয়েছে সাহিত্য, এশীয় সঙ্গীত, এবং শিল্পকলা। তিনি ১৯৮৪ এবং ১৯৮৫ সালে হজ্জ্ব পালন করেন।

তথ্যসূত্র
---------

1. ↑  Miazee, Manik (৬ জানুয়ারি ২০১৪)। "Rowshan Ershad to be opposition leader"। *Dhaka Tribune*। ৬ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৪।
2. ↑  "সংরক্ষণাগারভুক্ত অনুলিপি" (পিডিএফ)। ৪ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১০ জানুয়ারি ২০১৯।
3. ↑  "জিএম কাদেরই জাতীয় পার্টির চেয়ারম্যান, রওশন বিরোধীদলীয় নেতা: রাঙ্গা"। *যুগান্তর*। ৮ সেপ্টেম্বর ২০১৯। সংগ্রহের তারিখ ৮ সেপ্টেম্বর ২০১৯।
4. 1 2  *President of the People's Republic of Bangladesh Hussain Muhammad Ershad, First Lady Begum Raushan Ershad*. Pamphlet, printed by Padma Printers Bangladesh, (no date). p. 28-31.
**ক্লারা মরগান** (ফরাসি উচ্চারণ: ​[klaʁa mɔʁɡan]; জন্ম: **ইমানুয়েল মুনোস**, ২৫ জানুয়ারী ১৯৮১) একজন ফরাসি গায়ক, মিডিয়া ব্যক্তিত্ব, টেলিভিশন হোস্ট এবং প্রাক্তন পর্নোগ্রাফিক অভিনেত্রী।

জীবনী
-----

ক্লারা মরগান প্রথম পর্ন তারকা হিসেবে উল্লেখযোগ্য হয়ে ওঠেন: যখন তিনি ২০০০ সালে তার বয়ফ্রেন্ড গ্রেগ সেন্টোরো এবং পিয়েরে পিয়টের সাথে চলচ্চিত্র নির্মাণ শুরু করেন এবং কিছু অপেশাদার শুটিংয়ের করেন। তিনি মাত্র দুই বছর এবং সাতটি সিনেমার পর তার পর্ণ ক্যারিয়ার শেষ করেন, অবশেষে সেন্টুরোর সাথে তার সম্পর্ক শেষ হয়ে যায়, যিনি পর্ণ ইন্ডাস্ট্রি ছেড়ে যেতে চাননি। ২০০১ সালে, তিনি শিল্পের জন্য নিবেদিত একটি ম্যাগাজিন *লে জার্নাল ডু হার্ড*-এ হোস্টিং শুরু করেন। তিনি সাত বছর ধরে এই কাজ করছেন।

তথ্যসূত্র
---------

1. ↑  (ফরাসি ভাষায়) Biography  ওয়েব্যাক মেশিনে আর্কাইভকৃত ১৪ জানুয়ারি ২০১২ তারিখে on Hot Vidéo
2. ↑  (ফরাসি ভাষায়) Journal du hard, de Vandel à Donia Eden, *Le Figaro*, 9 January 2012

বহিঃসংযোগ
---------

* ইন্টারনেট মুভি ডেটাবেজে Clara Morgane (ইংরেজি)
* ইন্টারনেট অ্যাডাল্ট ফিল্ম ডেটাবেজে Clara Morgane
* ইউরোপিয়ান গার্লস অ্যাডাল্ট ফিল্ম ডেটাবেজে  Clara Morgane (ইংরেজি)
**আরিয়া জিওভানি** (জন্ম: ৩রা নভেম্বর ১৯৭৭) একজন মার্কিন আদিরসাত্মক অভিনেত্রী এবং মডেল, যিনি ছিলেন পেন্টহাউস ম্যাগাজিনের পেট সেপ্টেম্বর ২০০০ মাসের জন্য। তিনি অপেশাদার, শৈল্পিক নগ্ন, পিনআপ, ফেটিশ এবং গ্ল্যামার সহ বিভিন্ন ফটোগ্রাফিক শৈলীতে মডেলিং করেছেন, এবং চলচ্চিত্র ও টেলিভিশন শোতেও ভূমিকা রয়েছে।

জীবনের প্রথমার্ধ
----------------

আরিয়া জিওভানি ৩ নভেম্বর ১৯৭৭ সালে ক্যালিফোর্নিয়ার লং বিচে সিন্ডি রেনি প্রেটো হিসাবে জন্মগ্রহণ করেছিলেন। তিনি অরেঞ্জ কাউন্টিতে বড় হয়েছেন।  তিনি সান দিয়েগোর একটি জুনিয়র কলেজে জৈব রসায়নে পড়াশোনা করেছেন।

তথ্যসূত্র
---------

1. ↑  Brian (March 3, 2005). "Pressing the flesh with Aria Giovanni". Badmouth.
2. ↑  Ed Rampell। "Aria Giovanni: Running Your Site & Being Your Own Content"। *Klixxx*। জুন ২১, ২০০৭ তারিখে মূল থেকে আর্কাইভ করা। সংগ্রহের তারিখ জুলাই ১০, ২০০৭।

বহিঃসংযোগ
---------

* ইন্টারনেট মুভি ডেটাবেজে আরিয়া জোভান্নি উইকিউপাত্তে এটি সম্পাদনা করুন (ইংরেজি)
* আরিয়া জোভান্নি at the Internet Adult Film Database উইকিউপাত্তে এটি সম্পাদনা করুন
* অ্যাডাল্ট ফিল্ম ডেটাবেজে আরিয়া জোভান্নি উইকিউপাত্তে এটি সম্পাদনা করুন (ইংরেজি)
**শঙ্কর দাস ব্যানার্জী** (জানুয়ারি ১৯০৩ - ২৩ মার্চ ১৯৯৪) একজন বাঙালি ভারতীয় রাজনীতিবিদ এবং ব্যারিস্টার ছিলেন। তিনি পশ্চিমবঙ্গ রাজ্য বিধানসভার স্পিকার এবং পশ্চিমবঙ্গের প্রাক্তন অর্থমন্ত্রী ছিলেন।  ব্যানার্জি ছিলেন কলকাতা হাইকোর্টে তার সময়ের একজন বিখ্যাত ফৌজদারি আইনজীবী।  তার ভাগ্নে সত্যব্রত মুখার্জি ছিলেন ভারতের সাবেক কেন্দ্রীয় প্রতিমন্ত্রী।

জীবনের প্রথমার্ধ
----------------

ব্যানার্জী ব্রিটিশ ভারতে ১৯০৩ সালে কলকাতায় জন্মগ্রহণ করেন। তিনি নদীয়া জেলার পলাশীর পাগলাচন্ডী গ্রামের জমিদার পরিবারের সন্তান। তার বাবা লন্ডনের ইউনিভার্সিটি কলেজ হাসপাতাল থেকে পাস করেন এবং লুই পাস্তুরের সাথে কাজ করেন। ব্যানার্জী কলকাতার হিন্দু স্কুলে অধ্যয়ন করেন এবং কলকাতা বিশ্ববিদ্যালয় থেকে আইন ডিগ্রি অর্জন করেন, পরে তিনি লিঙ্কনস ইন-এ যোগ দেন, ১৯২৭ সালে বারে ডাকা হয়। ভারতে ফিরে তিনি কলকাতা হাইকোর্টে প্র্যাকটিস শুরু করেন।  তিনি ১৯৫০ থেকে ১৯৫৭ সাল পর্যন্ত কলকাতা হাইকোর্টে পশ্চিমবঙ্গ সরকারের স্থায়ী কাউন্সেল হিসেবে দায়িত্ব পালন করেন। তিনি ১৯৬৭ সালে অ্যাডভোকেট জেনারেল নিযুক্ত হন

রাজনৈতিক পেশা
-------------

তিনি ১৯৫২ সালে সক্রিয় রাজনীতির জন্য ভারতীয় জাতীয় কংগ্রেসে যোগ দেন। ব্যানার্জি পশ্চিমবঙ্গ বিধানসভায় নির্বাচিত হন।  ১৯৬৮ সালে ব্যানার্জি ভারতীয় জাতীয় গণতান্ত্রিক ফ্রন্ট গঠন করেন।  তিনি ১৯৫৭ থেকে ১৯৫৯ সাল পর্যন্ত পশ্চিমবঙ্গ রাজ্য বিধানসভার স্পিকার হন   এবং ১৯৬২-৬৩ সময়কালে অর্থ ও পরিবহন মন্ত্রী হন।  তিনি ১৯৮০ এবং ১৯৮৪ সালের ভারতীয় সাধারণ নির্বাচনে কৃষ্ণনগর লোকসভা থেকে প্রতিদ্বন্দ্বিতা করেছিলেন কিন্তু হেরেছিলেন।

তথ্যসূত্র
---------

1. ↑  Chakrabarty, Saroj (১৯৭৮)। *With West Bengal Chief Ministers: Memoirs, 1962 to 1977* (ইংরেজি ভাষায়)। Chakrabarty। আইএসবিএন 978-0-86131-117-0।
2. 1 2  "Obituary: Sankardas Banerji"। *The Independent* (ইংরেজি ভাষায়)। ১৯৯৪-০৪-০১। সংগ্রহের তারিখ ২০২২-০৬-০২।
3. ↑  Sabha, India Parliament Lok (১৯৮২)। *Lok Sabha Debates* (ইংরেজি ভাষায়)। Lok Sabha Secretariat.।
4. ↑  "The Bar Council of West Bengal :: History"। *wbbarcouncil.org*। সংগ্রহের তারিখ ২০২২-০৬-০২।
5. ↑  *Civic Affairs* (ইংরেজি ভাষায়)। P. C. Kapoor at the Citizen Press। ১৯৫৭।
6. ↑  Zaidi, A. Moin (১৯৯০)। *The Story of Congress Pilgrimage: 1964-1970* (ইংরেজি ভাষায়)। Indian Institute of Applied Political Research। আইএসবিএন 978-81-85355-52-8।
7. ↑  "West Bengal Speaker List With Name | List of Speakers of West Bengal Legislative Assembly - Oneindia"। *www.oneindia.com* (ইংরেজি ভাষায়)। সংগ্রহের তারিখ ২০২২-০৬-০২।
8. ↑  THE ECONOMIC WEEKLY, A Calcutta Diary। "The Politics of Successful Men" (পিডিএফ)। সংগ্রহের তারিখ ২ জুন ২০২২।
9. ↑  *India, a Reference Annual* (ইংরেজি ভাষায়)। Research and Reference Division, Ministry of Information and Broadcasting, Government of India। ১৯৬৩।
10. ↑  "🗳️ Sankar Das Banerji, Krishnanagar Lok Sabha Elections 1984-85 in India LIVE Results | Latest News, Articles & Statistics"। *LatestLY* (ইংরেজি ভাষায়)। সংগ্রহের তারিখ ২০২২-০৬-০২।
**সর্বভারতীয় সেবা (অল ইন্ডিয়া সার্ভিসেস**; **এআইএস** ) ভারতের কেন্দ্র এবং রাজ্য সরকারগুলির জন্য তিনটি নাগরিক সেবা নিয়ে গঠিত। যার মধ্যে রয়েছে ভারতীয় প্রশাসনিক সেবা (আইএএস), ভারতীয় পুলিশ সেবা (আইপিএস) এবং ভারতীয় বন সেবা (আইএফএস)। কেন্দ্রীয় সরকার কর্তৃক অখিল ভারতীয় সেবার মাধ্যমে নিয়োগকৃত সিভিল কর্মচারীদের বিভিন্ন রাজ্য সরকারের ক্যাডারে নিয়োগ দেওয়া হয়। কিছু বেসামরিক কর্মচারী, পরবর্তীতে তাদের কর্মজীবনে, ডেপুটেশনে কেন্দ্রে কাজ করতে পারেন।  এই তিনটি পরিষেবার কর্মকর্তারা বেতন, আচরণ, ছুটি, বিভিন্ন ভাতা ইত্যাদি সম্পর্কিত সর্বভারতীয় পরিষেবা বিধি মেনে চলেন 

কেন্দ্রীয় সরকার হল তিনটি সর্বভারতীয় পরিষেবার জন্য ক্যাডার নিয়ন্ত্রণ কর্তৃপক্ষ। পদোন্নতি প্রবিধানের বিধানের পরিপ্রেক্ষিতে, নির্দিষ্ট কর্তৃপক্ষ হল আইএএস-এর জন্য কর্মী, জনঅভিযোগ এবং পেনশন মন্ত্রক, যখন স্বরাষ্ট্র মন্ত্রক হল আইপিএস-এর জন্য কর্তৃপক্ষ, এবং পরিবেশ, বন ও জলবায়ু পরিবর্তন মন্ত্রক হল কর্তৃপক্ষ। সংঘ লোক সেবা আয়োগ (ইউপিএসসি) দ্বারা আইএএস এবং আইপিএস-এর জন্য বার্ষিক সিভিল পরিষেবা পরীক্ষার এবং IFS/IFoS-এর জন্য বন পরিষেবা পরীক্ষার ভিত্তিতে নিয়োগগুলি পরিচালিত হয়। ২০১৩ সাল থেকে, দুটি পরীক্ষার প্রিলিমিনারি পরীক্ষা একত্রিত হয়।

অখিল ভারতীয় সেবা আইন, ১৯৫১ আরও দুটি সর্বভারতীয় পরিষেবা তৈরির বিধান করে, যথা, ইন্ডিয়ান সার্ভিস অব ইঞ্জিনিয়ার্স এবং ইন্ডিয়ান মেডিকেল অ্যান্ড হেলথ সার্ভিস।

তথ্যসূত্র
---------

1. ↑  "FAQs | UPSC"। *www.upsc.gov.in*। ১১ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০২২।
2. ↑  Laxmikanth, M. (২০১৪)। *Governance in India*। McGraw-Hill Education। পৃষ্ঠা 7-PA5। আইএসবিএন 978-93-392-0478-5। সংগ্রহের তারিখ ২০২২-০১-০২।
3. 1 2  "All India Services"। *Know India Official website of Government*। ১৩ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ১৩ এপ্রিল ২০২১।
4. ↑  "AlS rules"। ১৩ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৪। . Archived from the original on 13 December 2014. Retrieved 13 December 2014.
5. ↑  "The All-India Services Act, 1951 - Act No. 61 of 1951" (পিডিএফ)। ২৯ অক্টোবর ১৯৫১। ২৩ ডিসেম্বর ২০১৮ তারিখে মূল (পিডিএফ) থেকে আর্কাইভ করা।
6. ↑  "The All-India Services (Amendment) Bill, 1962" (পিডিএফ)। ৩ ডিসেম্বর ২০২১ তারিখে মূল (পিডিএফ) থেকে আর্কাইভ করা।
7. ↑  "Chapter VIII All India Services" (পিডিএফ)। ১৪ ফেব্রুয়ারি ২০২৩ তারিখে মূল (পিডিএফ) থেকে আর্কাইভ করা।
8. ↑  "The All India Services Act, 1951 (Act no. 61 of 1951)" (পিডিএফ)। *Ministry of Law and Justice, Government of India*। ২৯ অক্টোবর ১৯৫১। ১৬ ফেব্রুয়ারি ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৮।
**উমা জোলি** (জন্ম: ৮ এপ্রিল ১৯৯৫, ফেয়ারব্যাঙ্কস, ক্যালিফোর্নিয়া) একজন মার্কিন পর্নোগ্রাফিক অভিনেত্রী, ডিজে এবং ইরোটিক মডেল।

জীবনী
-----

তিনি ১৯৯৯ সালের এপ্রিল মাসে ক্যালিফোর্নিয়ার শহর ফেয়ারব্যাঙ্কসে, মেক্সিকীয়, জার্মান, হাঙ্গেরীয় এবং রোমানীয় বংশোদ্ভূত পরিবারে জন্মগ্রহণ করেছিলেন।  তিনি লস অ্যাঞ্জেলেসের অন্যতম পশ্চিমের জেলা উডল্যান্ড হিলসে বেড়ে ওঠেন।  তিনি আবারক্রম্বি এবং ফিচ চেইনে বিক্রয়কর্মী হিসাবে পাশাপাশি বারটেন্ডার এবং স্ট্রিপার হিসাবে কাজ শুরু করেছিলেন।

ফেসবুকের মাধ্যমে একজন এজেন্ট তাকে আবিষ্কার করেছিলেন, এমন সময় যখন তিনি ইরোটিক মডেল হিসাবে কিছু কাজ শুরু করেছিলেন।  তিনি ১৯ বছর বয়সে ২০১৪ সালের গ্রীষ্মে পর্নোগ্রাফি অভিনেত্রী হিসাবে আত্মপ্রকাশ করেছিলেন। তাঁর প্রথম দৃশ্যটি ছিল *কিসিং কাজিন ৩* চলচ্চিত্রে অভিনেত্রী গোল্ডি রাশের সাথে সমকামী যৌন দৃশ্যে। 

তিনি ব্যং ব্রোস, ডিজিটাল সিন, গার্লসওয়ে, গার্লফ্রেন্ডস ফিল্মস, উইকেড পিকচারস, পিউর ট্যাবু, এরোটিকা এক্স, নুবাইলস, জিরো টলারেন্স, সুইটহার্ট ভিডিও, ভিক্সেন, রিয়েলিটি কিংস, ব্র্যাজারস ও জুলস জর্ডান ভিডিও প্রযোজনা সংস্থার জন্য ভিডিও রেকর্ড করেছেন। তিনি আট মাসের মধ্যবিরতি নেওয়ার সিদ্ধান্ত নিয়েছিলেন, এই সময় তিনি পর্নোগ্রাফি থেকে দূরে ছিলেন এবং শেষ অবধি ২০১৫ সালের শুরুর দিকে ফিরে আসেন।  তাঁর মঞ্চ নাম হ'ল উমা থারম্যান এবং অ্যাঞ্জেলিনা জোলির নামের মিশ্রণ।

পুরস্কার এবং মনোনয়ন
--------------------

তথ্যসূত্র
---------

1. 1 2 3  "Fresh Faces: Uma Jolie"। AVN। সংগ্রহের তারিখ 24 de mayo de 2018।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
2. 1 2 3  "Captain Jack Interviews Uma Jolie"। Adult DVD Talk। সংগ্রহের তারিখ 24 de mayo de 2018।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
3. ↑  "Info "Kissing Cousins 3""। adultfilmdatabase। সংগ্রহের তারিখ 24 de mayo de 2018।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)

বহিঃসংযোগ
---------

* ফেসবুকে উমা জলি
* টুইটারে উমা জলি
* ইন্টারনেট মুভি ডেটাবেজে Uma Jolie (ইংরেজি)
* ইন্টারনেট অ্যাডাল্ট ফিল্ম ডেটাবেজে উমা জলি
* অ্যাডাল্ট ফিল্ম ডেটাবেজে উমা জলি (ইংরেজি)
**অচ্যুত লহকর** (ইংরেজি: Achyut Lahakar; অসমীয়া: *অচ্যুত লহকর*) অসমের ভ্রাম্যমাণ থিয়েটারের জনক রুপে বিখ্যাত । পরিভ্রমী নাট্যদল যেমন যাত্রা, অপেরা ইত্যাদি থেকে পৃথক ভ্রাম্যমাণ থিয়েটার সৃষ্টি করা ছাড়াও তিনি *দিপাবলী* নামক একটি আলোচনা পত্রিকা সম্পাদনা ও প্রকাশ করেছিলেন। তিনি চলচ্চিত্র ও নাটক রচনা করা ছাড়াও থিয়েটারের বিভিন্ন কৌশল আবিষ্কার করেছিলেন। অতুল চন্দ্র হাজরিকা পুরস্কার দ্বারা সম্মানিত অচ্যুত লহকরকে মঞ্চ প্রভাকর নামেও জানা যায়।

শৈশব ও শিক্ষা
-------------

১৯৩১ সনের জুলাই মাসের ৯জুন তারিখে অসমের পাঠশালার নিকটবর্তী বাগণা নামক স্থানে অচ্যুত লহকর জন্মগ্রহণ করেন। তাঁর পিতার নাম গৌরীকান্ত লহকর ও মাতার নাম কান্তিপ্রীয়া লহকর। তিনি পাঠশালা মজলীয়া বিদ্যালয় থেকে প্রাথমিক শিক্ষা গ্রহণ করেন ও ১৯৪৯ সনে বজালী হাইস্কুল( বর্তমান বজালী উচ্চতর মাধ্যমিক বিদ্যালয়) থেকে প্রবেশিকা পরীক্ষায় উত্তীর্ণ হন। সেই সময়ে তাঁর পিতৃবিয়োগ হয় ফলে ঘরের সকল দায়িত্ব তাঁকে বহন করিতে হয়।তিনি কলকাতার সেন্ট পল কলেজের বাণিজ্য শাখায় নামভর্তি করেন। কিন্তু তিনি অধ্যয়ন অসমাপ্ত করে পাঠশালায় ফিরে আসেন ও বজালী মহাবিদ্যালয় থেকে প্রাইভেট আই.এ পাশ করেন । তিনি পুনরায় কলকাতায় বি.এ অধ্যয়ন করার জন্য যান। কলকাতায় অধ্যয়নরত সময়ে তিনি অনুবাদের কাজ করে পারিশ্রমিক উপার্জন করেন। তিনি আব্রাহাম লিংকন ও গনতন্ত্র নামক গ্রন্থ অনুবাদ করেছিলেন। বি.এ অধ্যয়ন অসমাপ্ত করে তিনি পুনরায় গৃহে ফিরে আসেন ও তাঁর ভাতৃর দ্বারা প্রতিষ্ঠিত নটরাজ অপেরাকে নতুন রুপ দেওয়ার প্রয়াস করেন। এই প্রয়াসের ফলে ১৯৬৩ সনে ভ্রাম্যমাণ থিয়েটার নটরাজের জন্ম হয়।

নটরাজ থিয়েটারের জন্ম
---------------------

নটরাজ থিয়েটার হচ্ছে অসমের প্রথম ভ্রাম্যমাণ থিয়েটার। বরপেটা জেলার পাঠশালা নগরে ১৯৬৩ সনে এই নাট্যদলটি গঢ়ে উঠেছিল। ১৯৫৯ সনে পাঠশালায় সদানন্দ লহকরে গঠন করা নটরাজ অপেরার যাত্রাদলকে নিয়ে অচ্যুত লহকর নটরাজ থিয়েটার গঠন করেন। ।

তথ্যসূত্র
---------

1. ↑  "Eminent Personalities of Assam"। creative.sulekha.com। সংগ্রহের তারিখ ফেব্রুয়ারি ১৮, ২০১৩।
2. ↑  কিশোর কুমার কলিতা (লেখক-সংকলক) (২০১১)। *ভ্রাম্যমাণ থিয়েটারর ইতিহাস (প্রথম খণ্ড)*। পাঠশালা: সদৌ অসম ভ্রাম্যমাণ থিয়েটার প্রযোজক সন্থা।
3. ↑  *মঞ্চপ্রভাকর*। পাঠশালা: সদৌ অসম ভ্রাম্যমাণ থিয়েটার প্রযোজক সন্থা। ২০০৬।
4. ↑  কিশোর কুমার কলিতা (লেখক), কিশোর কুমার কলিতা আরু ড° রনজিৎ ডেকা (সম্পাদক), *পাঠশালা*, আনন্দরাম বরুৱা একাডেমী প্রকাশন, পাঠশালা, পৃষ্ঠা ১৫৯ -র পরা উল্লেখিত , ডিচেম্বর, ২০১১
অন্য ব্যবহারের জন্য মকবুল হোসেন দেখুন।**মকবুল হোসেন** বাংলাদেশ আওয়ামী লীগের একজন রাজনীতিবিদ ও মেহেরপুর-২ আসনের দুইবারের নির্বাচিত সংসদ সদস্য। তিনি দুইবারই আওয়ামী লীগের মনোনয়ন না পেয়ে স্বতন্ত্র রাজনীতিবিদ হিসেবে সংসদ সদস্য হন।

মকবুল ১৯৫৪ সালের ১৭ জানুয়ারি মেহেরপুর জেলায় জন্মগ্রহণ করেন। তিনি এইচএসসি পর্যন্ত পড়াশোনা করেছেন।তিনি একজন বীর মুক্তিযোদ্ধা। 

মকবুল হোসেন ১৯৯৬ সালের জুনে ৭ম জাতীয় সংসদ নির্বাচনে প্রথম সংসদ সদস্য নির্বাচিত হন। তিনি বিএনপির প্রাক্তন সংসদ সদস্য আব্দুল গনিকে পরাজিত করেছিলেন। ২০০১ ও ২০০৮ সালের নির্বাচনে তিনি পরাজিত হয়েছিলেন। ২০১৪ সালের ৫ জানুয়ারি অনুষ্ঠিত নির্বাচনে তিনি পুনরায় নির্বাচিত হয়ে ১০ম জাতীয় সংসদের সংসদ সদস্য হন। এ নির্বাচনে বিএনপি বয়কট করায় আওয়ামী লীগের এমএ খালেককে পরাজিত করেন। ২০১৮ সালের একাদশ জাতীয় সংসদ নির্বাচনে তিনি মহাজোট প্রার্থী সাহিদুজ্জামান খোকনকে সমর্থন জানিয়ে নিজের মনোনয় প্রত্যাহার করে নেন।

আরও দেখুন
---------

* দশম জাতীয় সংসদ সদস্যদের তালিকা

তথ্যসূত্র
---------

1. ↑  "Constituency 74\_10th\_bn"। *www.parliament.gov.bd*। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৯-০১-২৭।
2. ↑  "সরে দাঁড়ালেন এমপি মকবুল"। *জাগোনিউজ*। ৯ ডিসেম্বর ২০১৮। সংগ্রহের তারিখ ২০১৯-০১-২৭।
**শঙ্কর প্রসাদ মিত্র** (২৬ ডিসেম্বর ১৯১৭ - ৯ আগস্ট ১৯৮৬) ছিলেন একজন বাঙালি রাজনীতিবিদ এবং কলকাতা হাইকোর্টের প্রাক্তন প্রধান বিচারপতি। তিনি পশ্চিমবঙ্গের ভারপ্রাপ্ত রাজ্যপালদের একজন এবং কলকাতা হাইকোর্টের দীর্ঘতম প্রধান বিচারপতির দায়িত্ব পালন করছেন।

কর্মজীবন
--------

মিত্র ১৯১৭ সালে ব্রিটিশ ভারতে জন্মগ্রহণ করেন। তিনি ভারতীয় জাতীয় কংগ্রেসের পক্ষে ১৯৫২ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেন এবং শিয়ালদহ থেকে জয়ী হন। তিনি পশ্চিমবঙ্গ সরকারের অধীনে আইন ও বিচার বিভাগের মন্ত্রী হন। মিত্র আইন অনুশীলন করেন এবং হাইকোর্টে রাজ্য ও কেন্দ্রীয় সরকারের স্থায়ী পরামর্শদাতা হিসেবে কাজ করেন। তিনি ১৯৭২ সালে কলকাতা হাইকোর্টের প্রধান বিচারপতি নিযুক্ত হন এবং ১৯৭৯ সাল পর্যন্ত দায়িত্ব পালন করেন। তিনি এই হাইকোর্টের ইতিহাসে দীর্ঘ ৭ বছর প্রধান বিচারপতির দায়িত্ব পালন করছেন। মিত্র তার মেয়াদে পশ্চিমবঙ্গের ভারপ্রাপ্ত রাজ্যপালের দায়িত্বও পালন করেন।

পরিবার
------

শঙ্কর প্রসাদ মিত্র পশ্চিমবঙ্গের প্রাক্তন অ্যাডভোকেট জেনারেল সুধাংশু মোহন বোসের একমাত্র কন্যা অলোকা মিত্র নী বোসকে বিয়ে করেছিলেন।

তথ্যসূত্র
---------

1. ↑  "🗳️ Sankar Prasad Mitra, Muchipara Assembly Elections 1951 LIVE Results | Election Dates, Exit Polls, Leading Candidates & Parties | Latest News, Articles & Statistics | LatestLY.com"। *LatestLY* (ইংরেজি ভাষায়)। সংগ্রহের তারিখ ২০২১-০৫-৩১।
2. ↑  Sengupta, Nitish K. (২০০২)। *Dr. Bidhan Chandra Roy* (ইংরেজি ভাষায়)। Publications Division, Ministry of Information and Broadcasting, Government of India। আইএসবিএন 978-81-230-0964-3।
3. ↑  Sabha, India Parliament Rajya (১৯৮৬)। *Parliamentary Debates* (ইংরেজি ভাষায়)।
4. ↑  "Calcutta High Court - About"। *www.calcuttahighcourt.gov.in*। সংগ্রহের তারিখ ২০২১-০৫-৩১।
5. ↑  Chakrabarty, Saroj (১৯৭৮)। *With West Bengal Chief Ministers: Memoirs, 1962 to 1977* (ইংরেজি ভাষায়)। Chakrabarty। আইএসবিএন 978-0-86131-117-0।
6. ↑  Library (India), National (১৯৭৩)। *Annual Report for ...* (ইংরেজি ভাষায়)। National Library.।
**এম. মোকশেদ আলী** ছিলেন একজন ভারতীয় রাজনীতিবিদ যিনি ভারতের বিপ্লবী কমিউনিস্ট পার্টির রাজনীতিবিদ। 

আলী ১৯৬৯ সালের নির্বাচনে পশ্চিমবঙ্গ বিধানসভার শান্তিপুর আসন থেকে জয়লাভ করেন।  আলী এবং অন্য আরসিপিআই বিধায়ক আনন্দী দাসকে ১৯৬৯ সালের জুলাই মাসে পার্টির সাধারণ সম্পাদক সুধীন কুমার "পার্টি-বিরোধী এবং ইউএফ -বিরোধী কার্যকলাপের" জন্য আরসিপিআই থেকে বহিষ্কার করেছিলেন।    ১৯৭১ সালের পশ্চিমবঙ্গ বিধানসভা নির্বাচনে আলী শান্তিপুরে স্বতন্ত্র হিসেবে আরসিপিআই প্রার্থী বিমলানন্দ মুখোপাধ্যায়ের বিরুদ্ধে প্রতিদ্বন্দ্বিতা করেছিলেন।  তিনি ৩,৭৪৪ ভোট (৮.৮৪%) নিয়ে তৃতীয় স্থানে রয়েছেন।

তথ্যসূত্র
---------

1. 1 2  Communist Party of India (Marxist). West Bengal State Committee। *Election results of West Bengal: statistics & analysis, 1952-1991*। The Committee। পৃষ্ঠা 416।
2. ↑  *Janata*। ১৯৬৯।
3. ↑  S. N. Sadasivan (১৯৭৭)। *Party and democracy in India*। Tata McGraw-Hill। পৃষ্ঠা 90।
4. ↑  Society for Study of State Governments (১৯৭০)। *Journal of Society for Study of State Governments*। পৃষ্ঠা 94।
5. 1 2  Election Commission of India. *STATISTICAL REPORT ON GENERAL ELECTION, 1971 TO THE LEGISLATIVE ASSEMBLY OF WEST BENGAL*
**প্রথম পূর্বাঞ্চলীয় নারী সম্মেলন** অথবা (ইংরেজিতে **ফার্স্ট ইস্টার্ন উইমেন্স কংগ্রেস**), যাকে **প্রাচ্য নারীদের প্রথম সাধারণ সম্মেলন** এবং **প্রথম প্রাচ্য নারী সম্মেলন** নামেও উল্লেখ করা হয়ে থাকে, এটা ছিল একটা আন্তর্জাতিক নারী সম্মেলন; যে সম্মেলন সিরিয়ার দামাস্কাসে ১৯৩০ খ্রিস্টাব্দের জুলাই মাসে অনুষ্ঠিত হয়েছিল। নূর হামাদের নেতৃত্বে সিরীয় নারীদের সাধারণ ইউনিয়ন এই সম্মেলনের আয়োজন করে; সঙ্গে যোগ দিয়েছিলেন আরব দুনিয়া এবং পূর্ব এশিয়া থেকে আগত অংশগ্রহণকারীগণ।

ইতিহাস
------

১৯২৯ খ্রিস্টাব্দে আন্তর্জাতিক নারী ভোটাধিকার জোটে সিরিয়া যোগ দিয়েছিল এবং ওই বছরেই বার্লিনে অনুষ্ঠিত আন্তর্জাতিক নারী ভোটাধিকার জোটের ১১তম সম্মেলনেও সিরিয়ার অংশগ্রহণ ছিল। পাশ্চাত্যের নারী আন্দোলনের আদলে মধ্যপ্রাচ্যের নারীদের আন্তর্জাতিকভাবে একটা নারী সংগঠন গঠন করার ধারণা বার্লিন সম্মেলন থেকে রূপ পেয়েছিল। অন্য দিকে সমান্তরালভাবে, ১৯২৯ খ্রিস্টাব্দেই জেরুজালেমে এই সংস্থার পাশাপাশি আরব মহিলা নির্বাহী কমিটির দ্বারা ফিলিস্তিন আরব সম্মেলনের সঙ্গে সংযোগ রক্ষা করে প্রথম আরব নারী সম্মেলন গঠনের ব্যবস্থা করা হয়েছিল। প্রথম পূর্বাঞ্চলীয় নারী সম্মেলন গঠনের রাস্তা তৈরি হয়েছিল এইভাবেই। বার্লিন সম্মেলনের ধরনের একটা একই রকম পূর্বাঞ্চলীয় নারী সম্মেলন গঠনের আয়োজন করার বিষয় যার কণ্ঠে প্রথম ধ্বনিত হয় তিনি হলেন সাইজা নবারবি; এটাও উল্লেখযোগ্য যে, নূর হামাদা এই আহ্বানের যথাযথ প্রত্যুত্তর দিয়ে এগিয়ে এসছিলেন, অর্থাৎ সম্মেলন আয়োজনের কাজটা করে দিয়েছিলেন।

১৯৩২ খ্রিস্টাব্দের প্রথম পূর্বাঞ্চলীয় নারী সম্মেলন এক কথায় ছিল একটা অগ্রগামী কার্যক্রম, কেননা এই ধরনের প্রথম আয়োজন করা এক অনুষ্ঠান মধ্যপ্রাচ্য এবং এশিয়ার নারীদের মধ্যে ঐক্যের বাতাবরণ সৃষ্টি করার পক্ষে খুবই সহায়ক ছিল। এই সম্মেলনে আন্তর্জাতিক নারী ভোটাধিকার জোটের প্রতিনিধি হিসেবে উপস্থিত ছিলেন আব্রা থিওডোরোপুলাস।

সম্মেলনে যেসব বিষয় নিয়ে আলোচনা হয়েছিল সেগুলো হল: "বিবাহ বিচ্ছেদ আইনে সমতা, বাল্য বিবাহ, শ্রম, শিক্ষা, মদ, সামাজিক স্বাস্থ্যবিধি, আরবি সাহিত্য, হস্তশিল্প এবং জাতীয় শিল্প"। সম্মেলনে যেসব প্রস্তাব গৃহীত হয়েছিল সেগুলো হল: বহুবিবাহ এবং বাল্যবিবাহের বিলোপ সাধন করা, মেয়েদের বিয়ের বয়স বাড়িয়ে ১৬ বছর করা, নারীদের জন্য শিক্ষাকে অত্যাবশ্যক করা এবং সম্ভাব্য সকল ক্ষেত্রে পেশাদার জীবন গঠন করে সঙ্গে সমান কাজের জন্য সমান বেতন প্রদানের ব্যবস্থা করা।

প্রথম সম্মেলনের পর ১৯৩২ খ্রিস্টাব্দে ইরানের তেহেরানে দ্বিতীয় পূর্বাঞ্চলীয় নারী সম্মেলন অনুষ্ঠিত হয়েছিল।

আরও দেখুন
---------

* সারা-এশিয়া নারী সম্মেলন

তথ্যসূত্র
---------

1. ↑  *Kristine Gift: Unreliable Allies and Powerful Opponents: The Uphill Battle of Syrian Women Activists during the Interwar Period*
2. ↑  Lesch, Ann M. Arab Politics in Palestine, 1917–1939: The Frustration of a Nationalist Movement. Ithaca, NY: Cornell University Press, 1979.
3. 1 2 3  Penny A. Weiss, Megan Brueske: *Feminist Manifestos: A Global Documentary Reader*
4. ↑  Pernille Arenfeldt, Nawar Al-Hassan Golley:*Mapping Arab Women's Movements: A Century of Transformations from Within*
**ব্লেয়ার অ্যান্ড্রু পোকক** (ইংরেজি: Blair Pocock; জন্ম: ১৮ জুন, ১৯৭১) অকল্যান্ডের পাপাকুরা এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে স্লো বোলিংয়ে পারদর্শী ছিলেন **ব্লেয়ার পোকক**।

খেলোয়াড়ী জীবন
---------------

১৯৯০-৯১ মৌসুম থেকে ২০০০-০১ মৌসুম পর্যন্ত ব্লেয়ার পোককের প্রথম-শ্রেণীর খেলোয়াড়ী জীবন চলমান ছিল। অকল্যান্ড দলের অধিনায়কের দায়িত্বে থেকে জাতীয় দলের কোচ ডেভিড ট্রিস্টের দৃষ্টি আকর্ষণে সক্ষম হন।

সমগ্র খেলোয়াড়ী জীবনে পনেরোটি টেস্টে অংশগ্রহণ করেছেন ব্লেয়ার পোকক। ১২ নভেম্বর, ১৯৯৩ তারিখে পার্থে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২০ নভেম্বর, ১৯৯৭ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।

১৯৯০-এর দশকের দূর্বলতর নিউজিল্যান্ড দলের অনেক উদ্বোধনী ব্যাটসম্যানের অন্যতম ছিলেন। তবে, টেস্ট ক্রিকেটে তিনি খুবই কম ভূমিকা রাখতে পেরেছিলেন। ২৩-এর কম গড়ে রান সংগ্রহ করেছিলেন তিনি। ১৯৯৭ সালের শুরুতে ইংল্যান্ড ও শ্রীলঙ্কার বিপক্ষে টেস্ট সিরিজে তাকে খেলার সুযোগ দেয়া হয়। দূর্ভাগ্যবশতঃ পায়ের বৃদ্ধাঙ্গুল ভেঙ্গে গেলে তাকে ১৯৯৮ সালের অধিকাংশ সময়ই মাঠের বাইরে অবস্থান করতে হয়েছিল। তার এ অনুপস্থিতির সুযোগে ম্যাট হর্ন দলে স্থায়ীভাবে টেস্টের উদ্বোধনী ব্যাটসম্যান হিসেবে আবির্ভূত হন। এ অবস্থানের আরেকজন খেলোয়াড়ের অন্তর্ভূক্তির প্রশ্নে দল নির্বাচকমণ্ডলী ব্রায়ান ইয়ং, ম্যাথু বেল ও রজার টোজের উপর পরীক্ষা-নিরীক্ষা চালাতে থাকেন।

অবসর
----

মাত্র ছয়টি টেস্টে খেলার পর কাঁধের সমস্যায় আক্রান্ত হলে তাকে অস্ত্রোপচার করতে হয়। এরফলে, এক বছরেরও অধিক সময় তাকে দলের বাইরে অবস্থান করতে হয়েছিল। ব্রায়ান ইয়ংকে তার স্থলাভিষিক্ত করা হয় ও তাকে দলে ফেরার জন্যে বেশ প্রতিরোধের দেয়াল গড়ে উঠে। ১৯৯৯-২০০০ মৌসুমে আঘাতের কবলে আক্রান্ত হলে ব্লেয়ার পোককের আন্তর্জাতিক ক্রিকেটের খেলোয়াড়ী জীবনের সমাপ্তি ঘটে।

তার ভ্রাতৃষ্পুত্র মাইকেল গ্রেইম পোকক প্রথম-শ্রেণীর ক্রিকেটে অংশগ্রহণ করেছেন।

তথ্যসূত্র
---------

1. ↑  "Auckland players"। CricketArchive। সংগ্রহের তারিখ ১৬ মে ২০১৬।

আরও দেখুন
---------

* জাস্টিন ভন
* রবার্ট অ্যান্ডারসন
* নিউজিল্যান্ডীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে ব্লেয়ার পোকক উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ব্লেয়ার পোকক  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**জন রিস** (জন্ম মার্চ ১৯৫৭) একজন ব্রিটিশ শতকোটিপতি ব্যবসায়ী।

জীবনের প্রথমার্ধ
----------------

রিস ১৯৫৭ সালের মার্চ মাসে জন্মগ্রহণ করেন  তিনি বেডে স্কুল, সান্ডারল্যান্ডে (বর্তমানে সান্ডারল্যান্ড কলেজ) পড়াশোনা করেন এবং কুইন্স কলেজ, কেমব্রিজে অর্থনীতি অধ্যয়ন করেন।

কর্মজীবন
--------

২০০০ সালে, রিস প্রাইসওয়াটারহাউসকুপারস এর একজন হিসাবরক্ষক এবং অংশীদার ছিলেন। তারপর তিনি রাসায়নিক সম্মিলিত কোম্পানি ইনওস- এ যোগদান করেন এবং এখন প্রধান আর্থিক কর্মকর্তা এবং অল্পকিছু শেয়ারহোল্ডার। 

২০২১ সালের মে মাসে, *ফোর্বস* অনুমান করেছে যে রিসের মোট সম্পত্তির মূল্য $৫.৭ বিলিয়ন হবে।

ব্যক্তিগত জীবন
--------------

রিস সুইজারল্যান্ডের বুগি-ভিলারসে থাকেন।

তথ্যসূত্র
---------

1. ↑  "Accountancy Rich List: 10-1"। ১ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১ জুলাই ২০১৮।
2. 1 2 3  "Forbes profile: John Reece"। *Forbes*। সংগ্রহের তারিখ ১৭ ফেব্রুয়ারি ২০১৯।
3. ↑  'Cambridge University Tripos Results', *Times*, 23 June 1978, p. 6.
4. ↑  "John Reece"। *Forbes* (ইংরেজি ভাষায়)। সংগ্রহের তারিখ ২০২১-০৯-০২।